**Утицај остатака средстава за одржавање хигијене на воде**

др Марина Шћибан, редовни професор,

Универзитет у Новом Саду, Технолошки факултет Нови Сад

Нагло повећање броја становника на Земљи, индустријализација и све интензивнија пољопривреда врше значајан утицај на воде у природи и уопште природно окружење. Обезбеђивање довољне количине исправне воде за пиће и воде за све остале потребе је императив за људску заједницу. У воде у природи доспевају различите отпадне материје, између осталог остаци средстава за одржавање хигијене простора, посуђа, опреме и сл., као и одржавање личне хигијене. Од средине ХХ века се количина и асортиман ових производа нагло повећао, у складу са повећањем људске популације, тако да проблеми који се јављају услед њиховог испуштања у природну средину, првенствено површинске воде, постају све израженији. Остаци средстава за одржавање хигијене садрже велики број различитих састојака, од нетоксичних и биоразградивих до токсичних и штетних по околину на различите начине. Предмет овог предавање је да укаже на размере проблема, могућност уклањања ових супстанци из отпадних вода, њихов утицај на животну средину, улазак у ланац исхране и њихово присуство у води за пиће.